## Pravilnik o katalogu krmiva

### NN 27/2011 (3.3.2011.), Pravilnik o katalogu krmiva

MINISTARSTVO POLJOPRIVREDE, RIBARSTVA I RURALNOG RAZVOJA

562

Na temelju članka 17. stavka 4. i članka 65. alineje druge Zakona o hrani (»Narodne novine«, broj 46/07), ministar poljoprivrede, ribarstva i ruralnog razvoja donosi

PRAVILNIK

O KATALOGU KRMIVA[[1]](#footnote-29081-1)

Članak 1.

Ovim se Pravilnikom propisuje Katalog krmiva.

Članak 2.

Subjekti u poslovanju s hranom za životinje koji primjenjuju Katalog krmiva iz članka 1. ovoga Pravilnika obvezni su primjenjivati i odredbe Pravilnika o stavljanju na tržište i korištenju hrane za životinje (»Narodne novine«, broj 156/09)[[2]](#footnote-29081-2).

Članak 3.

Katalog krmiva iz članka 1. tiskan je u Prilogu ovoga Pravilnika i njegov je sastavni dio.

Članak 4.

Ovaj Pravilnik stupa na snagu 1. lipnja 2011. godine.

Klasa: 011-02/10-01/222

Urbroj: 525-06-2-0261/11-11

Zagreb, 23. veljače 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

PRILOG

KATALOG KRMIVA

POJMOVNIK POSTUPAKA PRIPREME KRMIVA

Ovaj pojmovnik definira najvažnije postupke koji se koriste u pripremi krmiva navedenih u ovom Prilogu. Kada naziv krmiva sadrži opće ime ili odrednicu iz ovog pojmovnika, postupak mora biti u skladu s navedenom definicijom.

|  |  |  |  |
| --- | --- | --- | --- |
|  | Postupak | Definicija | Opće ime/odrednica |
| (1) | (2) | (3) | (4) |
| 1 | Koncentriranje1 | Povećavanje sadržaja određene tvari odstranjivanjem vode ili drugih tvari | Koncentrat |
| 2 | Ljuštenje ili guljenje 2 | Potpuno ili djelomično uklanjanje vanjskog omotača sa zrna, sjemenki, voća, orašaca i ostalog | Oljušteno, djelomično oljušteno, oguljeno, djelomično oguljeno |
| 3 | Sušenje | Smanjivanje sadržaja vode prirodnim ili umjetnim postupkom | Osušeno (prirodno ili umjetno) |
| 4 | Ekstrakcija | Odstranjivanje masti ili ulja organskim otapalom ili odstranjivanje šećera i drugih vodotopljivih tvari, otapanjem u vodi. U slučaju korištenja organskog otapala konačni proizvod mora biti tehnički čist od tog otapala | Ekstrahirano, sačma (kod krmiva koja su sadržavala ulja), melase, pulpa, suhi rezanci (kod krmiva koja su sadržavala šećer ili drugu vodotopljivu tvar) |
| 5 | Ekstrudiranje | Prešanje krmiva kroz otvore pod pritiskom (vidi preželiranje) | Ekstrudirano |
| 6 | Pahuljičanje | Zaparivanje i gnječenje krmiva uz pomoć valjaka (valjanje) | Pahuljice |
| 7 | Mljevenje | Mehanička obrada zrnja kako bi se smanjila veličina dijelova i pospješilo razdvajanje na sastavne dijelove (uglavnom u brašno, posije i krmno brašno) | Brašno, posije, krmno brašno3 |
| 8 | Zagrijavanje | Opći izraz koji obuhvaća različite postupke termičke obrade pod različitim uvjetima radi utjecaja na hranidbenu vrijednost ili strukturu sirovine | Tostirano, prženo, kuhano, termički obrađeno |
| 9 | Hidrogeniranje | Pretvaranje nezasićenih glicerida u zasićene (od ulja i masti) | Skrućeno, djelomično skrućeno |
| 10 | Hidroliza | Rastavljanje na jednostavnije kemijske sastojke odgovarajućim postupkom s vodom ili enzimima ili kiselinama/lužinama | Hidrolizirano |
| 11 | Prešanje4 | Odstranjivanje masti/ulja iz krmiva bogatim uljem ili soka iz plodova ili drugih biljnih proizvoda mehaničkom ekstrakcijom (prešom s vijkom ili drugim načinom pritiskanja) blagim zagrijavanjem ili bez njega | Pogača5 (kod krmiva koja su sadržavala ulja), pulpa, komina (ako se radi o voću, itd.), prešani rezanci, (ako se radi o šećernoj repi) |
| 12 | Peletiranje | Posebno oblikovanje protiskivanjem kroz matrice | Peleta, peletirano |
| 13 | Preželiranje | Promjena škrobnih zrnaca tako da se u hladnoj vodi značajno poveća mogućnost njegovog bubrenja | Preželatinozno6, nabubreno |
| 14 | Rafiniranje | Potpuno ili djelomično odstranjivanje nečistoća u šećerima, uljima, mastima i drugim prirodnim sirovinama kemijskom/mehaničkom obradom | Rafinirano, djelomično rafinirano |
| 15 | Vlažno mljevenje | Mehaničko odvajanje sastavnih dijelova jezgri/zrna žitarica, ponekad nakon namakanja u vodi, sa ili bez sumpornog dioksida, kako bi se ekstrahirao škrob | Klice, gluten, škrob |
| 16 | Drobljenje | Mehanička obrada zrnja žitarica ili drugih krmiva radi smanjenja njihove veličine | Prekrupa, drobljeno |
| 17 | Odstranjivanje šećera | Potpuno ili djelomično odstranjivanje kemijskim ili fizikalnim sredstvima monosaharida i disaharida iz melase i drugih sirovina koje sadrže šećer | Bez šećera, sa smanjenom količinom šećera |
| 1 Na njemačkom jeziku izraz »Konzentrieren« može se zamijeniti izrazom »Eindicken« kad je primjereno, i u tom slučaju je opća odrednica »eingedickt«.  2 Izrazi »ljuštenje« ili »guljenje« mogu se zamijeniti s izrazom dekortikacija kad je primjereno i u tom slučaju je opća odrednica dekorticirano, djelomično dekorticirano  3 Na francuskom jeziku može se koristiti izraz »issues«.  4 Na francuskom jeziku izraz »Pressage« može se zamijeniti s izrazom »Extraction mécanique« kad je primjereno.  5 Kad je primjereno izraz »pogača« može se zamijeniti izrazom »ekspeler«.  6 Na njemačkom jeziku odrednica »aufgeschlossen« i izraz »Quellwasser« mogu se upotrijebiti za škrob. | | | |

POPIS GLAVNIH KRMIVA

1. ZRNJE ŽITARICA, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno označiti (deklarirati) |
| (1) | (2) | (3) | (4) |
| 1.01 | Zob | Zrnje Avena sativa L. i drugih sorti zobi |  |
| 1.02 | Zobene pahuljice | Proizvod dobiven parenjem i gnječenjem oljuštene zobi. Može sadržavati malu količinu ljusaka zrna | Škrob |
| 1.03 | Zobeno krmno brašno | Nusproizvod dobiven tijekom prerade prosijane oljuštene zobi u brašno i prekrupu. Sastoji se uglavnom od posija i nešto endosperma zobi | Sirovu vlakninu |
| 1.04 | Zobene ljuske i posije | Nusproizvod dobiven tijekom prerade prosijane zobi u prekrupu. Sastoji se u najvećem dijelu od zobenih ljusaka i posija | Sirovu vlakninu |
| 1.05 | Ječam | Zrnje Hordeum vulgare L. |  |
| 1.06 | Ječmeno krmno brašno | Nusproizvod dobiven tijekom prerade prosijanog i oljuštenog ječma u prekrupu, krupicu ili brašno | Sirovu vlakninu |
| 1.07 | Ječmene bjelančevine | Osušeni nusproizvod nastao proizvodnjom škroba iz ječma. Sastoji se uglavnom od bjelančevina dobivenih pri odvajanju škroba | Sirove bjelančevine, Škrob |
| 1.08 | Rižin lom | Nusproizvod dobiven tijekom prerade polirane ili glazirane riže Oryza sativa L. Sastoji se uglavnom od zrna nedovoljne veličine i/ili slomljenih zrna | Škrob |
| 1.09 | Rižine posije (smeđe) | Nusproizvod dobiven tijekom prvog poliranja oljuštene riže. Sastoji se uglavnom od dijelova aleuronske ovojnice, endosperma i klice | Sirovu vlakninu |
| 1.10 | Rižine posije (bijele) | Nusproizvod dobiven tijekom poliranja oljuštene riže. Sastoji se uglavnom od dijelova aleuronske ovojnice, endosperma i klice | Sirovu vlakninu |
| 1.11 | Rižine posije s kalcij-karbonatom | Nusproizvod dobiven tijekom poliranja oljuštene riže. Sastoji se uglavnom od srebrnkaste ovojnice, dijelova aleuronske ovojnice, endosperma i klice; sadrži promjenljive količine kalcij-karbonata iz postupka poliranja | Sirovu vlakninu  Kalcij-karbonat |
| 1.12 | Krmno brašno djelomično kuhane riže | Nusproizvod dobiven poliranjem oljuštene djelomično kuhane riže. Sastoji se uglavnom od srebrnkaste ovojnice, dijelova aleuronske ovojnice, endosperma, klice; sadrži promjenljive količine kalcij-karbonata iz postupka poliranja | Sirovu vlakninu  Kalcij – karbonat |
| 1.13 | Mljevena riža za hranidbu životinja | Proizvod dobiven mljevenjem riže namijenjene hranidbi životinja. Sastoji se bilo od zelenih, tvrdih ili nedozrelih zrna prosijanih tijekom mljevenja neoljuštene riže ili od oljuštenih žutih ili pjegavih zrna riže normalne veličine | Škrob |
| 1.14 | Pogača od rižinih klica | Nusproizvod proizvodnje ulja dobiven prešanjem rižinih klica na kojima se još uvijek nalaze dijelovi endosperma i ovojnice | Sirove bjelančevine  Sirovu mast  Sirovu vlakninu |
| 1.15 | Sačma od rižinih klica | Nusproizvod proizvodnje ulja dobiven ekstrakcijom rižinih klica na kojima se još uvijek nalaze dijelovi endosperma i ovojnice | Sirove bjelančevine |
| 1.16 | Rižin škrob | Tehnički čist rižin škrob | Škrob |
| 1.17 | Proso | Zrnje Panicum miliaceum L. |  |
| 1.18 | Raž | Zrnje Secale cereale L. |  |
| 1.19 | Raženo krmno brašno1 | Nusproizvod proizvodnje brašna dobiven mljevenjem prosijane raži. Sastoji se uglavnom od dijelova endosperma sa sitnim dijelovima vanjske ovojnice i nešto otpadnog zrnja | Škrob |
| 1.20 | Krmna raž | Nusproizvod proizvodnje brašna dobiven mljevenjem prosijane raži. Sastoji se uglavnom od dijelova vanjske ovojnice i dijelova zrna s kojih je uklonjeno manje endosperma nego kod raženih posija. | Škrob |
| 1.21 | Ražene posije | Nusproizvod proizvodnje brašna dobiven mljevenjem prosijane raži. Sastoji se uglavnom od dijelova vanjske ovojnice i dijelova zrna s kojih je u najvećem dijelu uklonjen endosperm. | Sirovu vlakninu |
| 1.22 | Sirak | Zrnje Sorghum bicolor (L.) Moench s.l. |  |
| 1.23 | Pšenica | Zrnje Triticum aestivum (L.) Triticum durum Desf. i drugih sorti pšenice |  |
| 1.24 | Pšenično krmno brašno2 | Nusproizvod proizvodnje brašna dobiven mljevenjem prosijanog zrnja pšenice ili oljuštenog pira. Sastoji se uglavnom od dijelova endosperma te finih dijelova vanjske ovojnice i nešto otpadnog zrnja | Škrob |
| 1.25 | Krmna pšenica | Nusproizvod proizvodnje brašna dobiven mljevenjem prosijanog zrnja pšenice ili oljuštenog pira. Sastoji se uglavnom od dijelova vanjske ovojnice te od dijelova zrna s kojih je uklonjeno manje endosperma nego kod pšeničnih posija | Sirovu vlakninu |
| 1.26 | Pšenične posije3 | Nusproizvod proizvodnje brašna dobiven prosijavanjem zrnja pšenice ili oljuštenog pira. Sastoji se uglavnom od dijelova vanjske ovojnice te od dijelova zrna s kojih je u najvećem dijelu uklonjen endosperm | Sirovu vlakninu |
| 1.27 | Pšenične klice | Nusproizvod proizvodnje brašna koji se uglavnom sastoji od pšeničnih klica, koje mogu biti valjane ili dobivene na drugi način, a na kojima se još drže dijelovi endosperma i vanjske ovojnice | Sirove bjelančevine  Sirovu mast |
| 1.28 | Pšenični gluten | Osušeni nusproizvod proizvodnje pšeničnog škroba. Sastoji se uglavnom od glutena dobivenog tijekom odvajanja škroba | Sirove bjelančevine |
| 1.29 | Krmni pšenični gluten | Nusproizvod proizvodnje pšeničnog škroba i glutena. Sastoji se od posija iz kojih su klice djelomično uklonjene ili nisu uklonjene i glutena, a u koji se mogu dodati vrlo male količine sastojaka nastalih prosijavanjem zrnja kao i vrlo male količine ostataka nastalih u procesu hidrolize škroba | Sirove bjelančevine  Škrob |
| 1.30 | Pšenični škrob | Tehnički čist škrob dobiven od pšenice | Škrob |
| 1.31 | Preželirani pšenični škrob | Proizvod koji se sastoji od pšeničnog škroba koji je termičkom obradom u većoj mjeri ekspandiran | Škrob |
| 1.32 | Pir | Zrnje pira Triticum spelta L. Triticum dicoccum Schrank, Triticum monococcum |  |
| 1.33 | Tritikale (Pšenoraž) | Zrnje hibrida Triticum × Secale |  |
| 1.34 | Kukuruz | Zrnje Zea mays L. |  |
| 1.35 | Kukuruzno krmno brašno4 | Nusproizvod proizvodnje kukuruznog brašna ili krupice. Sastoji se uglavnom od dijelova vanjske ovojnice i dijelova zrna s kojih je uklonjeno manje endosperma nego kod kukuruznih posija | Sirovu vlakninu |
| 1.36 | Kukuruzne posije | Nusproizvod proizvodnje kukuruznog brašna ili krupice. Sastoji se uglavnom od vanjske ovojnice i nešto dijelova klice sa nešto dijelova endosperma | Sirovu vlakninu |
| 1.37 | Pogača kukuruznih klica | Nusproizvod proizvodnje ulja dobiven postupkom prešanja suho ili vlažno prerađenih kukuruznih klica na kojima se još drže dijelovi endosperma i vanjske ovojnice | Sirove bjelančevine  Sirovu mast |
| 1.38 | Sačma kukuruznih klica | Nusproizvod proizvodnje ulja dobiven postupkom ekstrakcije suho ili vlažno prerađenih kukuruznih klica na kojima se još drže dijelovi endosperma i vanjske ovojnice | Sirove bjelančevine |
| 1.39 | Krmni kukuruzni gluten | Nusproizvod dobiven vlažnim postupkom proizvodnje kukuruznog škroba.  Sastoji se od posija i glutena. Može se dodati kukuruzni lom nastao prosijavanjem, ne više od 15% i/ili ostaci tekuće frakcije u procesu proizvodnje alkohola ili nekih drugih proizvoda podrijetlom od škroba.  Ovaj proizvod može također sadržavati ostatke iz ekstrakcije ulja od kukuruznih klica, koji su dobiveni također vlažnim postupkom | Sirove bjelančevine  Škrob  Sirovu mast ako je udio > 4,5 % |
| 1.40 | Kukuruzni gluten | Osušeni nusproizvod proizvodnje kukuruznog škroba. Sastoji se uglavnom od glutena dobivenog tijekom odvajanja škroba | Sirove bjelančevine |
| 1.41 | Kukuruzni škrob | Tehnički čist škrob dobiven od kukuruza | Škrob |
| 1.42 | Preželirani kukuruzni škrob5 | Proizvod koji se sastoji od kukuruznog škroba koji je termičkom obradom u većoj mjeri ekspandiran | Škrob |
| 1.43 | Sladne klice | Nusproizvod proizvodnje slada, sastoji se uglavnom od osušenih korjenčića proklijalih žitarica | Sirove bjelančevine |
| 1.44 | Osušeni pivski trop | Nusproizvod proizvodnje piva dobiven sušenjem ostataka od sladnih i nesladnih žitarica i drugih proizvoda koji sadrže škrob | Sirove bjelančevine |
| 1.45 | Osušeni destilacijski trop6 | Nusproizvod destilacije alkohola dobiven sušenjem krutog ostatka fermentiranih žitarica | Sirove bjelančevine |
| 1.46 | Destilacijski tamni trop7 | Nusproizvod destilacije alkohola dobiven sušenjem krutog ostatka fermentiranih žitarica kojem je dodan talog sirupa ili zgusnuti ostatak destilacije | Sirove bjelančevine |

1 Proizvod koji sadrži više od 40% škroba može biti označen kao »bogat škrobom«. Na njemačkom jeziku može se označiti izrazom »Roggennachmehl«.

2 Proizvod koji sadrži više od 40% škroba može biti označen kao »bogat škrobom«. Na njemačkom jeziku može se označiti izrazom »Weizennachmehl«.

3 Ako se ovo krmivo podvrgava finom mljevenju, izraz »fino« može biti dodan imenu ili se ime može zamijeniti odgovarajućim preimenovanjem.

4 Proizvod koji sadrži više od 40% škroba može biti označen kao »bogat škrobom«. Na njemačkom jeziku može se označiti izrazom »Maisnachmehl«.

5 Naziv može biti zamijenjen s izrazom »ekstrudirani kukuruzni škrob«.

6 Naziv može biti nadopunjen nazivom vrste žitarice.

7 Naziv može biti zamijenjen izrazom »destilacijski« osušeni trop i izrazom »topivi« osušeni trop. Naziv može biti dopunjen nazivom vrste žitarice.

2. SJEMENKE I PLODOVI ULJARICA, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 2.01 | Pogača od djelomično oljuštenog  kikirikija | Nusproizvod proizvodnje ulja dobiven prešanjem djelomično oljuštenog kikirikija Arachis hypogaea L. i drugih vrsta iz roda Arachis (najviši dopušten sadržaj sirove vlaknine u suhoj tvari je 16%) | Sirove bjelančevine  Sirovu mast  Sirovu vlakninu |
| 2.02 | Sačma od djelomično oljuštenog kikirikija | Nusproizvod proizvodnje ulja dobiven ekstrakcijom djelomično oljuštenog kikirikija (najviši dopušten sadržaj sirove vlaknine u suhoj tvari je 16%) | Sirove bjelančevine  Sirovu vlakninu |
| 2.03 | Pogača od oljuštenog kikirikija | Nusproizvod proizvodnje ulja dobiven prešanjem oljuštenog kikirikija | Sirove bjelančevine  Sirovu mast  Sirovu vlakninu |
| 2.04 | Sačma od oljuštenog kikirikija | Nusproizvod proizvodnje ulja dobiven ekstrakcijom oljuštenog kikirikija | Sirove bjelančevine  Sirovu vlakninu |
| 2.05 | Uljana repica1 | Zrnje repice Brassica napus L. ssp. oleifera (Metzg.) Sinsk., od repice Indian sarson Brassica napus L. var. glauca (Roxb.) O.E. Schulz i repica Brassica napa ssp. oleifera (Metzg.) Sinsk; (botaničke čistoće najmanje 94%) |  |
| 2.06 | Pogača uljane repice1 | Nusproizvod proizvodnje ulja dobiven prešanjem zrnja uljane repice (botaničke čistoće najmanje 94%) | Sirove bjelančevine  Sirovu mast  Sirovu vlakninu |
| 2.07 | Sačma uljane repice1 | Nusproizvod proizvodnje ulja dobiven ekstrakcijom zrnja uljane repice (botaničke čistoće najmanje 94%) | Sirove bjelančevine |
| 2.08 | Ljuske zrnja uljane repice | Nusproizvod dobiven tijekom ljuštenja zrnja uljane repice | Sirovu vlakninu |
| 2.09 | Sačma od djelomično oljuštenih sjemenki šafranike | Nusproizvod proizvodnje ulja dobiven ekstrakcijom ulja iz djelomično oljuštenih sjemenki šafranike Carthamus tinctorius L. | Sirove bjelančevine  Sirovu vlakninu |
| 2.10 | Kokosova pogača (kopra) | Nusproizvod proizvodnje ulja dobiven prešanjem osušene jezgre (endosperma) i vanjske ovojnice (tegumenta) ploda kokosove palme Cocos nucifera L. | Sirove bjelančevine  Sirovu mast  Sirovu vlakninu |
| 2.11 | Kokosova sačma (kopra) | Nusproizvod proizvodnje ulja dobiven ekstrakcijom osušene jezgre (endosperma) i vanjske ovojnice (tegumenta) ploda kokosove palme | Sirove bjelančevine |
| 2.12 | Pogača od palminih sjemenki | Nusproizvod proizvodnje ulja dobiven prešanjem sjemenki palmi Elais guineensis Jacq. i Corozo oleifera (HBK) L. H. Bailey (Elais melanococca auct.) s kojih je u najvećoj mogućoj mjeri odstranjena čvrsta ljuska | Sirove bjelančevine  Sirovu vlakninu Sirovu mast |
| 2.13 | Sačma od palminih sjemenki | Nusproizvod proizvodnje ulja dobiven ekstrakcijom ulja iz palminih sjemenki s kojih je u najvećoj mogućoj mjeri odstranjena čvrsta ljuska | Sirove bjelančevine  Sirovu vlakninu |
| 2.14 | Tostirana soja u zrnu | Zrnje soje (Glycine max L. Merr.) podvrgnuto odgovarajućoj termičkoj obradi (najviša dopuštena aktivnost ureaze 0,4 mg N/g × min.) |  |
| 2.15 | Sačma od zrnja soje, tostirana | Nusproizvod proizvodnje ulja dobiven nakon ekstrakcije ulja iz zrnja soje te odgovarajuće termičke obrade (najviša dopuštena aktivnost ureaze 0,4 mg N/g × min). | Sirove bjelančevine  Sirovu vlakninu, ako je udio > 8% |
| 2.16 | Sačma od oljuštenog zrnja soje, tostirana | Nusproizvod proizvodnje ulja dobiven nakon ekstrakcije ulja iz oljuštenog zrnja soje te odgovarajuće termičke obrade (najviša dopuštena količina sirove vlaknine u suhoj tvari 8%) (najviša dopuštena aktivnost ureaze 0,5 mg N/g × min) | Sirove bjelančevine |
| 2.17 | Koncentrat sojinih bjelančevina | Proizvod dobiven od oljuštenog i ekstrahiranog zrnja soje, koje je podvrgnuto naknadnoj ekstrakciji kako bi se smanjila razina nedušičnih ekstraktnih tvari (NET) | Sirove bjelančevine |
| 2.18 | Biljno ulje2 | Ulje dobiveno od biljaka | Voda, ako je udio > 1 % |
| 2.19 | Sojine ljuske | Nusproizvod dobiven ljuštenjem zrna soje | Sirovu vlakninu |
| 2.20 | Sjemenke pamuka | Sjemenke pamuka Gossypium ssp. s kojih su odstranjena vlakna | Sirove bjelančevine  Sirovu vlakninu  Sirovu mast |
| 2.21 | Sačma od djelomično oljuštenih sjemenki pamuka | Nusproizvod proizvodnje ulja dobiven ekstrakcijom ulja iz sjemenki pamuka kojem su odstranjena vlakna i dio ljuske (najviša dopuštena količina sirove vlaknine u suhoj tvari 22,5%) | Sirove bjelančevine  Sirovu vlakninu |
| 2.22 | Pogača od sjemenki pamuka | Nusproizvod proizvodnje ulja dobiven prešanjem sjemenki pamuka kojem su odstranjena vlakna | Sirove bjelančevine  Sirovu vlakninu  Sirovu mast |
| 2.23 | Pogača od sjemenki nigera | Nusproizvod proizvodnje ulja dobiven prešanjem sjemenki nigera Guizotia abyssinica (Lf.) Cass. (Najviša dopuštena količina pepela netopivog u HCl: 3,4%) | Sirove bjelančevine  Sirovu mast  Sirovu vlakninu |
| 2.24 | Sjemenke suncokreta | Sjemenke suncokreta Helianthus annuus L. |  |
| 2.25 | Sačma od sjemenki suncokreta | Nusproizvod proizvodnje ulja dobiven ekstrakcijom ulja iz sjemenki suncokreta | Sirove bjelančevine |
| 2.26 | Sačma od djelomično oljuštenih sjemenki suncokreta | Nusproizvod proizvodnje ulja dobiven ekstrakcijom ulja iz djelomično oljuštenih sjemenki suncokreta (najviša dopuštena količina sirove vlaknine u suhoj tvari 27,5%) | Sirove bjelančevine  Sirovu vlakninu |
| 2.27 | Lanene sjemenke | Sjemenke lana Linum usitatissimum L. (botaničke čistoće najmanje 93%) |  |
| 2.28 | Pogača od lanenih sjemenki | Nusproizvod proizvodnje ulja dobiven prešanjem sjemenki lana (botaničke čistoće najmanje 93%) | Sirove bjelančevine  Sirovu mast  Sirovu vlakninu |
| 2.29 | Sačma od lanenih sjemenki | Nusproizvod proizvodnje ulja dobiven ekstrakcijom ulja iz sjemenki lana (botaničke čistoće najmanje 93%) | Sirove bjelančevine |
| 2.30 | Komina ploda masline | Nusproizvod proizvodnje ulja dobiven ekstrakcijom prešanih maslina Olea europaea L. u najvećoj mogućoj mjeri odvojenih od dijelova koštica | Sirove bjelančevine  Sirovu vlakninu |
| 2.31 | Pogača od sezamovih sjemenki | Nusproizvod proizvodnje ulja dobiven prešanjem sjemenki sezama Sesamum indicum L. (najviša dopuštena količina pepela netopivog u HCl 5%) | Sirove bjelančevine  Sirovu vlakninu  Sirovu mast |
| 2.32 | Sačma od djelomično oljuštenog zrnja kakaovca | Nusproizvod proizvodnje ulja dobiven ekstrakcijom iz djelomično oljuštenih, sušenih i prženih zrna kakaovca Theobroma cacao L. | Sirove bjelančevine  Sirovu vlakninu |
| 2.33 | Ljuske kakaovca | Vanjske ovojnice (tegumenti) sušenih i prženih zrna kakaovca Theobroma cacao L. | Sirovu vlakninu |
| 1 Kad je primjereno može se dodati izraz »nizak udio glukozinolata«. Izraz »nizak udio glukozinolata« definiran je posebnim propisom (u zakonodavstvu Europske unije).  2 Naziv mora biti dopunjen nazivom biljne vrste od koje je krmivo proizvedeno. | | | |

3. ZRNJE MAHUNARKI, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 3.01 | Slanutak | Zrnje Cicer arietinum L. |  |
| 3.02 | Brašno ekstrahiranog guara | Nusproizvod dobiven nakon ekstrakcije sluzi iz zrnja guara Cyanopsis tetragonoloba (L.) Taub. | Sirove bjelančevine |
| 3.03 | Ervil | Zrnje Ervum ervilia L |  |
| 3.04 | Sjekirica1 | Zrnje Lathyrus sativus L. podvrgnuto odgovarajućoj termičkoj obradi |  |
| 3.05 | Leća | Zrnje Lens culinaris a.o. Medik |  |
| 3.06 | Slatka lupina | Zrnje vrste Lupinus ssp. s malim udjelom gorkih sjemenki |  |
| 3.07 | Grah, tostirani | Zrnje Phaseolus ili Vigna ssp. podvrgnuta odgovarajućoj termičkoj obradi kako bi se uništili toksični lektini |  |
| 3.08 | Grašak | Zrnje Pisum ssp. |  |
| 3.09 | Krmno brašno graška | Nusproizvod proizvodnje brašna graška. Sastoji se uglavnom od djelova kotiledona i u manjoj mjeri od ovojnica | Sirove bjelančevine  Sirovu vlakninu |
| 3.10 | Posije graška | Nusproizvod proizvodnje brašna graška. Sastoji se uglavnom od ovojnica uklonjenih tijekom ljuštenja i čišćenja graška | Sirovu vlakninu |
| 3.11 | Bob | Zrnje Vicia faba L. ssp. faba var. equina Pers. i var. minuta (Alef.) Mansf. |  |
| 3.12 | Jednocvjetna grahorica | Zrnje Vicia monanthos Desf. |  |
| 3.13 | Grahorica | Zrnje Vicia sativa L. var. sativa i drugih sorti |  |
| 1 Naziv mora biti dopunjen nazivom primijenjene vrste termičke obrade | | | |

4. GOMOLJI, KORIJENJE, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 4.01 | Suhi rezanci šećerne repe | Nusproizvod proizvodnje šećera koji se sastoji od ekstrahiranih i osušenih komadića šećerne repe Beta vulgaris L. ssp. vulgaris var. altissima Doell. (najviša dopuštena količina pepela netopivog u HCl: 4,5% u suhoj tvari) | Udio pepela netopivog u HCl, ako je > 3,5% u suhoj tvari  Ukupni šećer izražen kao saharoza, ako je udio > 10,5% |
| 4.02 | Melasa šećerne repe | Nusproizvod koji se sastoji od sirupastog ostatka nastalog tijekom prerade ili rafiniranja šećerne repe | Ukupni šećer izražen kao saharoza.  Vodu, ako je udio > 28%. |
| 4.03 | Melasirani rezanci šećerne repe | Nusproizvod proizvodnje šećera koji se sastoji od osušenih komadića šećerne repe kojima je dodana melasa (najviša dopuštena količina pepela netopivog u HCl: 4,5%, u suhoj tvari) | Ukupni šećer izražen kao saharoza.  Udio pepela netopivog u HCl, ako je > 3,5% u suhoj tvari |
| 4.04 | Vinasa šećerne repe | Nusproizvod nastao nakon fermentacije melase šećerne repe u postupcima proizvodnje alkohola, kvasaca, limunske kiseline i drugih organskih tvari | Sirove bjelančevine.  Vodu, ako je udio > 35% |
| 4.05 | Šećer (od šećerne repe)1 | Šećer, ekstrahiran iz šećerne repe | Saharoza |
| 4.06 | Slatki krumpir | Gomolji Ipomoea batatas (L.) Poir, bez obzira na oblik koji se koristi | Škrob |
| 4.07 | Manioka2 | Korijenje manioke Manihot esculenta Crantz., bez obzira na oblik koji se koristi (najviša dopuštena količina pepela netopivog u HCl: 4,5% u suhoj tvari) | Škrob  Udio pepela netopivog u HCl, ako je > 3,5% u suhoj tvari |
| 4.08 | Škrob manioke3, ekspandirani | Škrob dobiven iz korijena manioke, ekspandiran u većoj mjeri odgovarajućom termičkom obradom | Škrob |
| 4.09 | Pulpa krumpira | Nusproizvod nastao u postupku proizvodnje škroba od krumpira (Solanum tuberosum L.) |  |
| 4.10 | Krumpirov škrob | Škrob krumpira, tehnički čist | Škrob |
| 4.11 | Bjelančevine krumpira | Osušeni nusproizvod proizvodnje škroba koji se sastoji uglavnom od bjelančevinastih sastojaka dobivenih nakon odvajanja škroba | Sirove bjelančevine |
| 4.12 | Pahuljice krumpira | Proizvod dobiven rotacijskim sušenjem opranog, oguljenog ili neoguljenog, uparenog krumpira | Škrob  Sirovu vlakninu |
| 4.13 | Zgusnut krumpirov sok | Nusproizvod proizvodnje krumpirovog škroba, iz kojeg su bjelančevine i voda djelomično odstranjeni | Sirove bjelančevine  Sirovi pepeo |
| 4.14 | Preželirani škrob krumpira | Proizvod koji se u najvećoj mjeri sastoji od škroba krumpira kojem je povećana topivost odgovarajućom termičkom obradom | Škrob |
| 1 Naziv može biti zamijenjen izrazom »Saharoza«.  2 Naziv može biti zamijenjen izrazom »Tapioka«.  3 Naziv može biti zamijenjen izrazom »Škrob tapioke«. | | | |

5. OSTALO ZRNJE I PLODOVI, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 5.01 | Mahune rogača | Proizvod dobiven drobljenjem osušenih plodova (mahuna) rogača Ceratonia siliqua L. iz kojih su odstranjena zrna | Sirovu vlakninu |
| 5.02 | Pulpa citrusa | Nusproizvod dobiven prešanjem agruma Citrus spp. tijekom proizvodnje soka | Sirovu vlakninu |
| 5.03 | Voćna pulpa1 | Nusproizvod dobiven prešanjem jezgričavog ili koštičavog voća tijekom proizvodnje voćnog soka | Sirovu vlakninu |
| 5.04 | Pulpa rajčice | Nusproizvod dobiven prešanjem rajčice Solanum lycopersicum Karst. tijekom proizvodnje soka od rajčice | Sirovu vlakninu |
| 5.05 | Koštice grožđa, ekstrahirane | Nusproizvod dobiven ekstrakcijom ulja iz koštica grožđa | Sirovu vlakninu, ako je udio > 45% |
| 5.06 | Pulpa grožđa | Pulpa grožđa koja je brzo osušena nakon ekstrakcije alkohola, a iz koje su u najvećoj mogućoj mjeri uklonjene peteljke i koštice | Sirovu vlakninu, ako je udio > 25% |
| 5.07 | Koštice grožđa | Koštice odvojene od pulpe grožđa, iz kojih nije odstranjeno ulje | Sirovu mast  Sirovu vlakninu, ako je udio > 45% |
| 1 Naziv se može dopuniti vrstom voća. | | | |

6. VOLUMINOZNA KRMIVA

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 6.01 | Brašno od lucerne1 | Proizvod dobiven sušenjem i mljevenjem mlade lucerne Medicago sativa L. i Medicago varia Martyn. Može sadržavati do 20% mlade djeteline ili drugog krmnog bilja, osušenih i samljevenih istovremeno kad i lucerna | Sirove bjelančevine.  Sirovu vlakninu.  Udio pepela netopivog u HCl, ako je > 3,5% u suhoj tvari |
| 6.02 | Komina od lucerne | Suhi nusproizvod dobiven istiskivanjem soka iz lucerne | Sirove bjelančevine |
| 6.03 | Koncentrat bjelančevina od lucerne | Proizvod dobiven umjetnim sušenjem frakcija soka lucerne, koji je bio centrifugiran i termički obrađen kako bi se istaložile bjelančevine | Karoten  Sirove bjelančevine |
| 6.04 | Brašno od djeteline1 | Proizvod dobiven sušenjem i mljevenjem mlade djeteline Trifolium spp. Može sadržavati do 20% mlade lucerne ili drugog krmnog bilja, osušenih i samljevenih istovremeno kad i djetelina | Sirove bjelančevine.  Sirovu vlakninu.  Udio pepela netopivog u HCl, ako je > 3,5% u suhoj tvari |
| 6.05 | Brašno od trava1 2 | Proizvod dobiven sušenjem i mljevenjem mladog krmnog bilja | Sirove bjelančevine.  Sirovu vlakninu.  Udio pepela netopivog u HCl, ako je > 3,5% u suhoj tvari |
| 6.06 | Slama žitarica3 | Slama žitarica |  |
| 6.07 | Tretirana slama žitarica4 | Proizvod dobiven odgovarajućim postupkom obrade slame žitarice | Natrij, ako je tretirana sa NaOH |
| 1 Naziv »brašno« može se zamijeniti izrazom »pelete«. Nazivu se može dodati i metoda sušenja.  2 Nazivu se može dodati naziv vrste krmnog bilja.  3 U nazivu se mora navesti naziv vrste žitarica od kojih slama potječe.  4 Naziv mora biti dopunjen nazivom kemijskog postupka kojim je slama tretirana. | | | |

7. OSTALE BILJKE, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 7.01 | Melasa (šećerne) trske | Nusproizvod koji se sastoji od sirupastog ostatka nastalog tijekom proizvodnje ili rafiniranja šećera iz šećerne trske Saccharum officinarum L. | Ukupni šećer izražen kao saharoza.  Vodu, ako je udio > 30% |
| 7.02 | Vinasa (šećerne) trske | Nusproizvod dobiven nakon fermentacije melase trske u postupcima proizvodnje alkohola, kvasaca, limunske kiseline i drugih organskih tvari | Sirove bjelančevine.  Vodu, ako je udio > 35% |
| 7.03 | Šećer (šećerne trske)1 | Šećer ekstrahiran iz šećerne trske | Saharozu |
| 7.04 | Brašno od morskih algi | Proizvod dobiven sušenjem i mljevenjem morskih algi, posebice smeđe morske alge. Ovaj proizvod može biti ispran radi smanjenja količine joda | Sirovi pepeo |
| 1 Naziv može biti zamijenjen izrazom »Saharoza«. | | | |

8. MLIJEČNI PROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 8.01 | Obrano mlijeko u prahu | Proizvod dobiven sušenjem mlijeka kojem je u najvećoj mjeri uklonjena mliječna mast | Sirove bjelančevine  Vodu, ako je udio > 5% |
| 8.02 | Mlaćenica u prahu | Proizvod dobiven sušenjem tekućine zaostale nakon mlaćenja vrhnja | Sirove bjelančevine  Sirovu mast  Laktozu  Vodu, ako je udio > 6% |
| 8.03 | Sirutka u prahu | Proizvod dobiven sušenjem tekućine ostale nakon proizvodnje sira, skute ili kazeina ili nekog sličnog postupka | Sirove bjelančevine  Laktozu  Vodu, ako je udio > 8%  Sirovi pepeo |
| 8.04 | Sirutka u prahu, djelomično odslađena | Proizvod dobiven sušenjem sirutke iz koje je djelomično uklonjena laktoza | Sirove bjelančevine  Laktozu  Vodu, ako je udio > 8%  Sirovi pepeo |
| 8.05 | Bjelančevine sirutke u prahu (1) | Proizvod dobiven sušenjem bjelančevinastih komponenti ekstrahiranih iz sirutke ili mlijeka, kemijskim ili fizikalnim postupkom | Sirove bjelančevine  Vodu, ako je udio > 8% |
| 8.06 | Kazein u prahu | Proizvod dobiven iz obranoga mlijeka ili mlaćenice, sušenjem kazeina koji je bio istaložen kiselinama ili sirilom | Sirove bjelančevine  Vodu, ako je udio > 10% |
| 8.07 | Laktoza u prahu | Šećer izdvojen iz mlijeka ili sirutke, pročišćavanjem i sušenjem | Laktozu  Vodu, ako je udio > 5% |
| 1 Ovaj se naziv može zamijeniti izrazom »Laktoalbumin u prahu«. | | | |

9. PROIZVODI OD KOPNENIH ŽIVOTINJA

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 9.01 | Mesno brašno1 | Proizvod dobiven termičkom obradom, sušenjem i mljevenjem cijelih ili dijelova toplokrvnih kopnenih životinja s kojih mast može biti djelomično ekstrahirana ili fizički skinuta. Proizvod mora biti u najvećoj mogućoj mjeri bez papaka, rogova, čekinja, dlake i perja te bez sadržaja probavnog trakta (najmanja količina sirovih bjelančevina u suhoj tvari, 50%) (najviša količina ukupnog fosfora, 8%) | Sirove bjelančevine  Sirovu mast  Sirovi pepeo  Vodu, ako je udio > 8% |
| 9.02 | Mesno-koštano brašno1 | Proizvod dobiven termičkom obradom, sušenjem i mljevenjem cijelih ili dijelova toplokrvnih kopnenih životinja s kojih mast može biti djelomično ekstrahirana ili fizički skinuta. Proizvod mora biti u najvećoj mogućoj mjeri bez papaka, rogova, čekinja, dlake i perja te bez sadržaja probavnog trakta | Sirove bjelančevine  Sirovu mast  Sirovi pepeo  Vodu, ako je udio > 8% |
| 9.03 | Koštano brašno | Proizvod dobiven termičkom obradom, sušenjem i finim mljevenjem kostiju toplokrvnih kopnenih životinja s kojih je mast djelomično ekstrahirana ili fizički skinuta. Proizvod mora biti u najvećoj mogućoj mjeri bez papaka, rogova, čekinja, dlake i perja te bez sadržaja probavnog trakta | Sirove bjelančevine  Sirovi pepeo  Vodu, ako je udio > 8% |
| 9.04 | Čvarci | Ostaci proizvodnje masti, loja ili drugih ekstrahiranih ili mehanički odvojenih životinjskih masti | Sirove bjelančevine  Sirovu mast  Vodu, ako je udio > 8% |
| 9.05 | Brašno od peradi1 | Proizvod dobiven termičkom obradom, sušenjem i mljevenjem nusproizvoda klanja peradi. Proizvod mora biti praktično bez perja | Sirove bjelančevine  Sirovu mast  Sirovi pepeo  Pepeo netopiv u HCl-u, ako je udio > 3,3%  Vodu, ako je udio > 8% |
| 9.06 | Brašno od perja, hidrolizirano | Proizvod dobiven hidrolizom, sušenjem i mljevenjem perja peradi | Sirove bjelančevine  Pepeo netopiv u HCl-u, ako je udio > 3,4%  Vodu, ako je udio > 8% |
| 9.07 | Krvno brašno | Proizvod dobiven sušenjem krvi zaklanih toplokrvnih životinja. Proizvod ne smije sadržavati strane tvari | Sirove bjelančevine  Vodu, ako je udio > 8% |
| 9.08 | Životinjska mast2 | Proizvod koji se sastoji od masti toplokrvnih kopnenih životinja | Vodu, ako je udio > 1% |
| 1 Proizvodi koji sadrže više od 13% masti u suhoj tvari moraju biti označeni izrazom »bogato mastima«.  2 Naziv može biti dopunjen točnijim opisom vrste životinjske masti ovisno o podrijetlu ili proizvodnom procesu (mast, loj, mast iz kosti, itd.). | | | |

10. RIBE, OSTALE MORSKE ŽIVOTINJE, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 10.01 | Riblje brašno1 | Proizvod dobiven preradom cijele ribe ili njenih dijelova iz kojih može biti odstranjen dio ulja i kojem može biti ponovo dodan riblji sok | Sirove bjelančevine  Sirovu mast  Sirovi pepeo, ako je udio > 20%  Vodu, ako je udio > 8% |
| 10.02 | Zgusnuti (kondenzirani) riblji sok | Proizvod dobiven tijekom proizvodnje ribljeg brašna, koji je odvojen i stabiliziran zakiseljavanjem ili sušenjem | Sirove bjelančevine  Sirovu mast  Vodu, ako je udio > 5% |
| 10.03 | Riblje ulje | Ulje dobiveno iz riba ili dijelova riba | Vodu, ako je udio > 1% |
| 10.04 | Rafinirano i skrućeno riblje ulje | Ulje dobiveno iz riba ili dijelova riba koje je rafinirano i podvrgnuto hidrogeniranju | Jodni broj  Vodu, ako je udio > 1% |
| 1 Proizvodi koji sadrže više od 75% sirovih bjelančevina u suhoj tvari, mogu se označiti kao »bogato bjelančevinama«. | | | |

11. MINERALI

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 11.01 | Kalcij- karbonat1 | Proizvod dobiven mljevenjem izvora kalcij-karbonata, poput vapnenca, ljuštura dagnji ili kamenica, ili taloženjem iz kiselih otopina | Kalcij  Pepeo netopiv u HCl-u, ako je udio >5% |
| 11.02 | Kalcij- i magnezij- karbonat | Prirodna mješavina kalcij-karbonata i magnezij-karbonata | Kalcij  Magnezij |
| 11.03 | Vapnenaste morske alge (Maerl) | Proizvod prirodnog podrijetla dobiven iz vapnenastih morskih algi, mljevenih ili granuliranih | Kalcij  Pepeo netopiv u HCl-u, ako je udio >5% |
| 11.04 | Magnezij-oksid | Tehnički čist magnezij-oksid (MgO) | Magnezij |
| 11.05 | Magnezij-sulfat | Tehnički čist magnezij-sulfat (MgSO4 × 7H2O) | Magnezij  Sumpor |
| 11.06 | Dikalcij-fosfat2 | Istaložen kalcij-monohidrogen-fosfat iz kostiju ili anorganskih izvora (CaHPO4 × H2O) | Kalcij  Ukupni fosfor |
| 11.07 | Mono-dikalcij- fosfat | Proizvod dobiven kemijskim putem, a sadrži jednake količine dikalcij-fosfata i monokalcij-fosfata (CaHPO4 -Ca(H2PO4)2 × H2O) | Ukupni fosfor  Kalcij |
| 11.08 | Defluorirani kameni fosfat | Proizvod nastao mljevenjem pročišćenih i na odgovarajući način defluoriranih prirodnih fosfata | Ukupni fosfor  Kalcij |
| 11.09 | Deželatinizirano koštano brašno | Deželatinizirane, sterilizirane i izmljevene kosti iz kojih je uklonjena mast | Ukupni fosfor  Kalcij |
| 11.10 | Monokalcij- fosfat | Tehnički čist kalcij-bis (dihidrogenfosfat) (Ca(H2PO4)2 × H2O) | Ukupni fosfor  Kalcij |
| 11.11 | Kalcij-magnezij-fosfat | Tehnički čist kalcij-magnezij-fosfat | Kalcij  Magnezij  Ukupni fosfor |
| 11.12 | Mono-amonij- fosfat | Tehnički čist mono-amonij-fosfat (NH4H2PO4) | Ukupni dušik  Ukupni fosfor |
| 11.13 | Natrij-klorid1 | Tehnički čist natrij-klorid ili proizvod dobiven mljevenjem prirodnih izvora natrij-klorida poput morske i kamene soli | Natrij |
| 11.14 | Magnezij- propionat | Tehnički čist magnezij-propionat | Magnezij |
| 11.15 | Magnezij- fosfat | Proizvod koji sadrži tehnički čist (dibazični) magnezij-fosfat (MgHPO4 × H2O) | Ukupni fosfor  Magnezij |
| 11.16 | Natrij-kalcij-magnezij- fosfat | Proizvod koji sadrži natrij-kalcij-magnezij-fosfat | Ukupni fosfor  Magnezij  Kalcij  Natrij |
| 11.17 | Mono-natrij- fosfat | Tehnički čist mono-natrij-fosfat (NaH2PO4 × H2O) | Ukupni fosfor  Natrij |
| 11.18 | Natrij-bikarbonat | Tehnički čist natrij-bikarbonat (NaHCO3) | Natrij |
| 1 U nazivu se može dodatno navesti podrijetlo ili se naziv može zamijeniti nazivom podrijetla.  2 U naziv se može dodati naziv postupka prerade. | | | |

12. OSTALO

|  |  |  |  |
| --- | --- | --- | --- |
| Broj | Naziv | Opis | Obavezno deklarirati |
| (1) | (2) | (3) | (4) |
| 12.01 | Proizvodi i nusproizvodi pekarstva i proizvodnje tjestenine1 | Proizvodi ili nusproizvodi dobiveni u proizvodnji kruha, peciva, keksa ili tjestenine | Škrob  Ukupni šećer izražen kao saharoza |
| 12.02 | Proizvodi i nusproizvodi industrije slatkiša1 | Proizvodi ili nusproizvodi dobiveni u proizvodnji slatkiša uključujući čokoladu | Ukupni šećer izražen kao saharoza |
| 12.03 | Proizvodi i nusproizvodi proizvodnje slastica i sladoleda1 | Proizvodi ili nusproizvodi dobiveni u proizvodnji slastica, kolača ili sladoleda | Škrob  Ukupni šećer izražen kao saharoza  Sirovu mast |
| 12.04 | Masne kiseline | Nusproizvod dobiven otkiseljavanjem lužinom ili destilacijom ulja i masti nespecifičnog biljnog ili životinjskog podrijetla | Sirovu mast  Vodu, ako je udio > 1% |
| 12.05 | Soli masnih kiselina2 | Proizvod dobiven saponifikacijom masnih kiselina s kalcij, natrij, ili kalij- hidroksidom. | Sirovu mast  Kalcij (ili natrij ili kalij, ovisno o slučaju) |
| 1 Naziv se može izmijeniti ili dopuniti na način da se navede proizvodni postupak kojim je krmivo dobiveno.  2 Naziv se može dopuniti nazivom dobivene soli. | | | |

13. PROIZVODI I NUSPROIZVODI FERMENTACIJSKIH POSTUPAKA I AMONIJEVIH SOLI

|  |  |  |
| --- | --- | --- |
| 2 | 3 | 4 |
| Naziv proizvoda | Naziv hranjive tvari ili mikroorganizma | Supstrat kulture (specifikacija ukoliko postoji) |
| 1.1.1.1. Bjelančevinasti proizvod, dobiven fermentacijom kulture Methylophilus methylotrophus na metanolu | Methylophilus methylotrophus NCIB soj 10.515 | Metanol |
| 1.1.2.1. Bjelančevinasti proizvod dobiven fermentacijom kultura Methylococcus capsulatus (Bath), Alcaligenes acidovorans, Bacillus brevis i Bacillus firmus i njihovih usmrćenih stanica na zemnom plinu | Methylococcus capsulatus (Bath) NCIMB soj 11132  Alcaligenes acidovorans NCIMB soj 12387  Bacillus brevis soj NCIMB soj 13288  Bacillus firmus soj NCIMB soj 13280 | Zemni plin: (cca. 91% metana, 5% etana, 2% propana, 0,5% izobutana, 0,5% n-butana, 1% drugih sastojaka), amonijak, mineralne soli |
| Svi kvasci (dobiveni od mikroorganizama i supstrata navedenih u stupcima 3. i 4.), čije su stanice usmrćene | Saccharomyces cerevisiae Saccharomyces carlsbergiensis Kluyveromyces lactis Kluyveromyces fragilis  Candida guilliermondii | Melase, destilacijski ostaci, žitarice i proizvodi koji sadrže škrob, voćni sok, sirutku, mliječnu kiselinu i hidrolizirana biljna vlakna |
| 1.4.1.1. Micelij, vlažni nusproizvod iz proizvodnje penicilina koji je siliran pomoću Lactobacillus brevis, L. plantarum, L. sake, L.collenoides i Streptococcus lactis kako bi se inaktivirao penicilin i termički obradio | Dušični spoj, Penicillium chrysogenum ATCC 48271 | Različiti izvori ugljikohidrata i njihovih hidrolizata |
| 2.2.1. Amonij- laktat, proizveden fermentacijom s Lactobacillus bulgaricus | CH3CHOHCOONH4 | Sirutka |
| 2.2.2. Amonij- acetat u vodenoj otopini | CH3COONH4 | - |
| 2.2.3. Amonij- sulfat u vodenoj otopini | (NH4)2SO4 | - |
| 2.3.1.Koncentrirani tekući nusproizvod proizvodnje L-glutamske kiseline fermentacijom s Corynebacterium melassecola | Amonijeve soli i drugi dušični spojevi | Saharoza, melase, proizvodi od škroba i njihovi hidrolizati |
| 2.3.2. Koncentrirani tekući nusproizvod proizvodnje L-lizin monohidroklorida fermentacijom s Brevibacterium lactofermentum | Amonijeve soli i drugi dušični spojevi | Saharoza, melase, proizvodi od škroba i njihovi hidrolizati |

[[1](#footnote-29081-1-backlink)] Ovim se Pravilnikom preuzimaju odredbe Uredbe Komisije (EU) br. 242/2010 od 19. ožujka 2010. godine o sastavljanju Kataloga krmiva.

[[2](#footnote-29081-2-backlink)] Pravilnikom su preuzete odredbe Uredbe (EZ) br. 767/2009 Europskog parlamenta i Vijeća od 13. srpnja 2009. godine o stavljanju na tržište i korištenju hrane za životinje, izmjenama i dopunama Uredbe (EZ) br. 1831/2003 Europskog parlamenta i Vijeća i ukidanju Direktive Vijeća 79/373/EEZ, Direktive Komisije 80/511/EEZ, Direktive Vijeća 82/471/EEZ, 83/228/EEZ, 93/74/EEZ, 93/113/EZ i 96/25/EZ te Odluke Komisije 2004/217/EZ.

Pravilnik, NN 27/2011-562